
# Большая Красная урамында мәдәни мирас объектын реставрациялиләр

Эшчеләр бинаның фасадының тарихи йөзен һәм парад бүлмәләр интерьерын торгыза.

Большая Красная урамында Казанда төбәк әһәмиятендәге мәдәни мирас объектын реставрацияли башладылар. 49 нчы агач бинаны XIX гасырның беренче яртысында торгызганнар, ул шәһәр утары үрнәге булып санала.

Бүгенге көнгә кадәр төзелеш беренчел хәлендә диярлек сакланган, минималь үзгәртеп корулар үткәрелгән. Реставрация барышында бинаның фасадының тарихи кыяфәтен, шулай ук веранданы һәм болдырны торгызырлар. Эшчеләр цоколь белән агач тамбур ремонтлыйлар, кирпеч кладканы һәм түбәне яңарталар.

Өй эчендә парад бүлмәләре интерьерын реставрацияләячәкләр (түшәмнәр, розеткалар, стеналарның, мич һәм ишекләрнең тышлыклары). Бүгенгә тамбур демонтажы тәмамланды, яңасы өчен нигез төзелде. Ремонт-реставрация эшләрен ТР Мәдәни мирас объектларын саклау комитеты контрольдә тота.

1843 елда янгын чыкканнан соң архитектор П.Г. Пятницкий майор А.Ф. Геркин өчен бинаны торгыза, ә 1849 елда йорт биләмәләре А.Н. Пасмуровага күчә. Өйдә медицина профессоры, атаклы Казан дворян фамилиясенең вәкиле, шагыйрь Евгений Боратынский токымы белән туганлыкта торучы Николай Геркен яшәгән.

Шулай ук совет чорында өйдә төрле медицина оешмалары урнашкан, мәсәлән, 1930 нчы елларда туберкулез хастаханәсе һәм 1980 нче елларда эндокринологик диспансер.


kzn.ru

Следите за самым важным и интересным в Telegram-каналеТатмедиа

## Нет комментариев
Большая Красная урамында мәдәни мирас объектын реставрациялиләр